## Tvivlsom kilde.
Hvad gør man, når man vil markere, at en kilde i en artikel er tvivlsom eller ikke fuldstændig (altså hvis der fx i kilden står en titel på en dagbladsartikel og en dato, men selve dagbladets navn ikke er nævnt) og man ikke har de fulde oplysninger, så man kan korrigere det? Jeg savner en skabelon "Tvivlsom kilde" eller "Ufuldstændig kilde", så man kan vise for læseren (i selve brødteksten), at den pågældende kilde måske ikke er helt i orden og måske ikke kan kontrolleres, fordi den ikke er præcis nok. Det forekommer mig at den eneste nuværende mulighed er at slette kilden helt (inklusive selvfølgelig påstanden som hører til kilden, da påstanden så ikke længere kan bekræftes), fordi kilden ikke er korrekt, men jeg søger en bedre mellemvej, som stadig giver folk, som ved bedre, mulighed for at rette kilden. Altså lidt svarende til skabelonen Better source på engelsk Wikipedia. -- () 9. jun 2015, 14:27 (CEST)
